*7. pielikums*

Fundamentālo un lietišķo pētījumu projektu 2024. gada atklātā konkursa nolikumam

(15.03. 2024)

**Līgums**

**par fundamentālo un lietišķo pētījumu projekta īstenošanu un finansēšanu**

Rīgā, 2024. gada \_\_.\_\_\_\_\_\_\_ Nr. \_\_/\_\_

Latvijas Zinātnes padome (turpmāk – Padome), kuru, pamatojoties uz Ministru kabineta 2020. gada 30. jūnija noteikumiem Nr. 408 “Latvijas Zinātnes padomes nolikums”, pārstāv tās direktore Lauma Muižniece, no vienas puses,

\_\_\_\_\_\_\_\_\_\_\_\_\_\_\_\_\_\_ [zinātniskā institūcija,] (turpmāk – Projekta īstenotājs), kuru pamatojoties uz \_\_\_\_\_\_\_\_\_\_\_\_\_\_\_\_\_ pārstāv tās \_\_\_\_\_\_\_\_\_\_\_\_\_\_\_\_ un projekta Nr. \_\_\_\_\_\_\_ „\_\_\_\_\_\_\_\_” \_\_\_\_\_ “\_\_\_\_\_\_\_\_\_\_\_\_” (turpmāk – Projekts) vadītājs \_\_\_\_\_\_\_\_\_\_\_\_\_\_\_\_\_\_ [Vārds, Uzvārds] (turpmāk – Projekta vadītājs) no otras puses,

turpmāk abas puses kopā sauktas „Puses” un katra puse atsevišķi arī „Puse”,

ievērojot Ministru kabineta 2017. gada 12. decembra noteikumus Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – MK noteikumi Nr. 725),

atbilstoši Padomes 2024. gada \_\_\_. \_\_\_\_\_\_\_\_ apstiprinātajam Fundamentālo un lietišķo pētījumu projektu 2024. gada atklātā konkursa nolikumam (turpmāk – Konkursa nolikums), un pamatojoties uz 2024. gada \_\_\_. \_\_\_\_\_\_\_ Padomes lēmumu Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Padomes lēmums),

noslēdz šādu līgumu par Projekta finansēšanu un īstenošanu (turpmāk – Līgums):

**1. Līguma priekšmets**

* 1. Padome piešķir Projekta īstenotājam ar Padomes lēmumu noteiktos valsts budžeta līdzekļus \_\_\_\_\_ euro (\_\_\_\_\_\_\_\_euro) (turpmāk – Finansējums) apmērā, pamatojoties uz Finansējuma sadalījumu Līguma 1.2.punktā noteiktajā Projekta īstenošanas termiņā (turpmāk – Finansēšanas kalendārais plāns) un Projekta īstenotājs atbilstoši MK noteikumiem Nr. 725, Konkursa nolikumam un Līgumam īsteno Projektu un izlieto Finansējumu saskaņā ar Līguma 1. pielikumu “Projekta iesniegums” (turpmāk – Projekta iesniegums), kas ir būtiska un neatņemama Līguma sastāvdaļa.
	2. Projekta īstenošanas termiņš ir no 2025. gada 1. janvāra līdz 2027. gada 31. decembrim (turpmāk – Projekta īstenošanas termiņš).
	3. Projekta iesniegumā noteikto mērķu, uzdevumu un darba plānu (turpmāk kopā saukti – mērķi un uzdevumi) izpilde ir pabeigta pilnā apjomā, Pusēm parakstot Līguma 7. pielikumu “Pieņemšanas un nodošanas akts par fundamentālo un lietišķo pētījumu projekta uzdevumu izpildi” Līguma 9. pielikums “Rezultātu saraksts”.

**2. Līguma izpildes un norēķinu kārtība**

* 1. Projekta īstenošanai Padome veic Finansējuma maksājumus Projekta īstenotājam no Izglītības un zinātnes ministrijas valsts budžeta apakšprogrammas 05.01.00 “Zinātniskās darbības nodrošināšana” piešķirtajiem valsts budžeta līdzekļiem.
	2. Vienlaikus ar Līguma abpusēju parakstīšanu, Puses Nacionālās zinātniskās darbības informācijas sistēmā (turpmāk – Informācijas sistēma) saskaņo Finansēšanas kalendāro plānu (Līguma 12. pielikums), kuru Projekta īstenotājs aizpilda.
	3. Padome pārskaita Finansējuma daļu Līguma rekvizītu daļā norādītajā Projekta īstenotāja Valsts kases kontā, atbilstoši Finansēšanas kalendārajam plānam.
	4. Projekta īstenotājs 2 (divu) kalendāro nedēļu laikā no Līguma spēkā stāšanās dienas Līguma 6.6. apakšpunktā norādītā veidā iesniedz Padomei šādu dokumentāciju (latviešu valodā):

2.4.1. atbilstoši Konkursa nolikuma 46. punktam – Projekta īstenotāja un Projekta sadarbības partnera noslēgtu sadarbības līgumu (turpmāk – Sadarbības līgums) (ja Projekts paredz sadarbības partneri/-us), kas ir Līguma būtiska un neatņemama sastāvdaļa;

2.4.2. Līguma 2. pielikumu “Projekta rezultātu vērtības aprēķins procentos no projekta kopējām izmaksām”, kas izstrādāts atbilstoši Projekta iesnieguma A daļas 3. nodaļai “Projekta rezultāti”;

2.4.3. Līguma 3. pielikumu “Projekta zinātniskās un sociālās ietekmes kopsavilkums”;

2.4.4. ne vēlāk kā trīs mēnešu laikā no Projekta īstenošanas termiņa sākuma dienas Projekta īstenotājs aizpilda Informācijas sistēmā laukus, kurā norāda, kādā informācijas platformā ir izveidots un tiek uzturēts datu pārvaldības plāns, datu pārvaldības plāna pieejas adresi, norādot arī informāciju, vai ir plānota pieeja projekta īstenošanas laikā izveidotajiem datiem (atbilstoši *FAIR* datu principiem[[1]](#footnote-2)), kā arī, ja ir plānota atvērtā pieeja datiem, norādīt termiņu, kad šāda pieeja tiek nodrošināta/uzsākta. Pētniecības datu pārvaldības plānu sagatavo atbilstoši Konkursa nolikuma 9. pielikumam “Pētniecības datu pārvaldības plāna izveidošana, uzturēšana un īstenošana”.

2.5. Projekta īstenošanas ietvaros Konkursa nolikuma 18. punktā noteikto Projekta attiecināmo izmaksu pozīciju izmaksas tiek veiktas no Līguma rekvizītu daļā norādītā Projekta īstenotāja Valsts kases konta, maksājuma uzdevumos, norādot Projekta numuru. Izmaksu attiecināmības periods ir no 2025. gada 1. janvāra līdz 2027. gada 31. decembrim. Maksājuma uzdevumi par nodokļu un nodevu samaksu attiecināmi bez Projekta numura norādes. Zinātniskās grupas locekļu atlīdzības (turpmāk - Atlīdzība) izmaksas ir attiecināmas, ja:

2.5.1. darba līgumā ir atrunāts veicamais darbs (uzdevumi un pienākumi) Projektā, darba slodze Projektā (turpmāk - slodze), un atlīdzība no Finansējuma;

2.5.2. atlīdzība aprēķināta par darbu Projektā un veikta darba laika uzskaite. Maksājuma uzdevumos par Atlīdzības izmaksu nav obligātas prasības norādīt Projekta numuru.

2.6. Projekta īstenotājs nodrošina Projekta īstenošanu, tajā skaitā atbilstoši Līguma 1. pielikuma 4. nodaļā norādītajam Projekta budžetam (izmaksu veidiem). Projekta īstenotājs, pamatojoties uz MK noteikumu 43. punktu, var izdarīt izmaiņas atsevišķā budžeta finansēšanas klasifikācijas kodā, nepārsniedzot 20% (ieskaitot) un nepalielinot Finansējumu. Informāciju par minētajām izmaiņām Projekta īstenotājs norāda Līguma 4. pielikumā “Fundamentālo un lietišķo pētījumu projekta izmaiņas projekta budžetā (līdz 20%)”, ņemot vērā Projekta iesnieguma A daļas “Vispārīgā informācija” 4. nodaļu “Projekta budžets” (turpmāk – Projekta budžets). Izmaiņas budžeta finansēšanas klasifikācijas kodā (pārsniedzot 20%) jāsaskaņo neatkarīgi no tā, vai izdevumu summa attiecīgajā finansēšanas klasifikācijas kodā samazinās vai palielinās:

2.6.1. pamatojoties uz MK noteikumu Nr. 725 44. punktā noteikto kārtību un termiņu, Projekta īstenotājs var lūgt Padomi izdarīt izmaiņas atsevišķā budžeta finansēšanas klasifikācijas kodā nepārsniedzot 30% (ieskaitot) un nepalielinot Finansējumu. Iesniegumam par izmaiņu veikšanu atsevišķā budžeta finansēšanas klasifikācijas kodā Projekta īstenotājs pievieno: 1) informāciju, kas pamato šādu izmaiņu nepieciešamību, 2) Projekta īstenotāja aizpildītu un parakstītu Līguma 5. pielikumu “Vienošanās par grozījumiem Līgumā par fundamentālo un lietišķo pētījumu projekta īstenošanu un finansēšanu” (pārsniedzot 20% līdz 30% (ieskaitot)). Iesniegumu Projekta īstenotājs iesniedz saskaņošanai Padomē ne vēlāk kā 5 darbdienas pirms MK noteikumu Nr. 725 38. punktā minētā Finanšu pārskata iesniegšanas Padomei. Šajā gadījumā Padome MK noteikumu Nr. 725 noteiktā kārtībā izvērtē iespēju saskaņot izmaiņas atsevišķā budžeta finansēšanas klasifikācijas kodā līdz 30% (ieskaitot), noslēdzot ar Projekta īstenotāju Līguma 5. pielikumā pievienoto vienošanos.;

2.6.2. Ja atsevišķā budžeta klasifikācijas kodā noteiktā izdevumu summa ir pārsniegta vairāk nekā par 30%, vai, ja Padome konstatē, ka Finansējums izlietots neatbilstoši Projekta rezultātiem vai konstatē citas Līguma 3.1. apakšpunktā minēto finanšu pārskatu neatbilstības normatīvo aktu, Konkursa nolikuma vai Līguma noteikumiem, Projekta īstenotājam ir jāatmaksā Padomei saņemtais Finansējums (tā daļa) pilnībā vai daļēji uz Līguma rekvizītos norādīto Padomes Valsts kases kontu mēneša laikā, skaitot no dienas, kad Projekta īstenotājs ir saņēmis Padomes pieprasījumu, kas izsniegts, pamatojoties uz MK noteikumu Nr. 725 50. punktu.

2.7. Projekta īstenotājs, pamatojoties uz MK noteikumu Nr. 725 42. punktu, bez saskaņojuma ar Padomi Projekta īstenošanas laikā var veikt izmaiņas Projekta izpildītāju skaitliskajā sastāvā, ja tas ir mainījies mazāk nekā par 50% (ieskaitot), ievērojot MK noteikumu Nr. 725 10.4. apakšpunktu. Ja Projekta īstenošanas laikā Projekta izpildītāju skaitliskais sastāvs ir mainījies vairāk nekā par 50%, Projekta īstenotājs šīs izmaiņas norāda Līguma 6. pielikumā “Fundamentālo un lietišķo pētījumu projekta izmaiņas zinātniskajā grupā (pārsniedzot 50%)”, ņemot vērā Projekta iesnieguma A daļas 2. nodaļu “Zinātniskā grupa”, un saskaņo ar Padomi, iesniedzot iesniegumu, kurā norāda izmaiņu nepieciešamību.

2.8. Ja Projekta īstenošanas laikā mainās Projekta vadītājs, galvenie izpildītāji, tad Projekta īstenotājs, atbilstoši MK noteikumu Nr. 725 41. punktam, iesniedz Padomei iesniegumu, norādot tajā pamatotu informāciju par šādu izmaiņu nepieciešamību, kā arī Padome, Projekta īstenotājs un Projekta vadītājs paraksta vienošanos par grozījumiem Līgumā. Ja Projekta īstenošanas laikā mainās Projekta vadītājs, Projekta īstenotājs nodrošina, ka Projekta vadītāja zinātniskā kvalifikācija un pieredze ir analoga sākotnējā Projekta vadītāja zinātniskajai kvalifikācijai un pieredzei.

Padome saskaņo minētajā iesniegumā norādītās izmaiņas, paraksta vienošanos par grozījumiem Līgumā. Ja Padome secina, ka minētajā iesniegumā sniegtā informācija nav pamatota, Padome to noraida. Šajā gadījumā Projekta īstenošanu turpina esošais Projekta vadītājs un galvenie izpildītāji, vai Projekta īstenotājs var lūgt Padomi izbeigt Projektu. Ja Projektu izbeidz pēc Projekta vadītāja un Projekta īstenotāja pieņemta lēmuma, Projekta īstenotājam ir pienākums atmaksāt Padomei visu saņemto Finansējumu, par atmaksas kārtību vienojoties ar Padomi.

2.9.  Projekta īstenotājs izmanto Finansējumu Konkursa nolikuma 18. punktā noteikto attiecināmo izmaksu segšanai. Neattiecināmās izmaksas Projekta īstenotājs sedz no saviem līdzekļiem. Ja Projekta īstenotājs ar Projekta vadītāju pilnībā īstenojis Projekta rezultātus atbilstoši Projekta iesniegumam, bet nav izlietojis visu Finansējumu, Projekta īstenotājs neizlietoto Finansējuma daļu pārskaita atpakaļ uz Līguma rekvizītos norādīto Padomes Valsts kases kontu viena mēneša laikā no Pieņemšanas un nodošanas akta par fundamentālo un lietišķo pētījumu projekta uzdevumu izpildi abpusējas parakstīšanas dienas.

2.10. Projekta īstenotājs daļēji vai pilnībā atmaksā Finansējumu šādos gadījumos:

2.10.1. MK noteikumu Nr. 725 35. punktā, 40.2. un 48.2. apakšpunktā un 57. punkta noteiktajā gadījumā, Projekta īstenotājam ir pienākums veikt Finansējuma pilnīgu vai daļēju atmaksu MK noteikumu Nr. 725 50. punktā noteiktā kārtībā. Atmaksājamā Finansējuma daļas apmēru Padome norāda lēmumā par Projekta izbeigšanu;

2.10.2. ja Projekta īstenošanas laikā nav sasniegts Konkursa nolikuma 13. punktā noteiktais augstskolās studējošo un zinātnes doktora grāda pretendentu (turpmāk – studējošie) slodzes minimuma pilna laika ekvivalents (turpmāk – PLE), kas ir Konkursa nolikuma noteikumu neizpildes fakts. Attiecīgi minēto Konkursa nolikuma noteikumu par PLE izpildi var attiecināt arī uz laiku, kas pēc Projekta zinātniskās grupas darba līgumā atrunātās slodzes un, pamatojoties uz iepriekš nostrādāto slodzi ietver Darba likumā noteiktos ikgadējos apmaksātos atvaļinājumus, pārejošu darbnespēju, asins donoru brīvdienas, kā arī apmaksātos papildatvaļinājumus par bērniem. Par studējošā PLE nesasniegšanu Projekta īstenotājs atmaksā daļu no Projekta budžeta **EKK 1000** “Atlīdzība” faktiskiem izdevumiem, ņemot vērā šādu formulu: *AS = AD x FI*, kur

$$AD=\frac{1-\left(\frac{Pr.PLE}{St.PLE}\right)}{5}$$

|  |  |  |
| --- | --- | --- |
| **AD** | **-** | atmaksājamās Finansējuma daļas koeficients;Projekta īstenošanā sasniegtais PLE kopā; |
| **Pr.PLE**  | **-** |
| **St.PLE**  | **-** | PLE minimums Projekta īstenošanas laikā;  |
| **AS** | **-** | atmaksājamā summa (*euro*);  |
| **FI**  | **-** | atlīdzības faktiskie izdevumi (*euro*). |

2.10.3. ja Padome konstatē, ka Projekta īstenotājs nav izpildījis kādu no Projekta iesnieguma A daļas 3. nodaļā “Projekta rezultāti” norādītajiem skaitliskajiem indikatoriem, Projekta īstenotājs atmaksā to Finansējuma daļu, kas atbilst attiecīgā indikatora vidējām izmaksām atbilstoši Līguma 2. pielikumā “Projekta rezultātu vērtības aprēķins procentos no projekta kopējām izmaksām” norādītajam;

2.10.4. ja kādam no Projekta rezultātiem nav atsauces uz Projektu vai ārvalstu zinātniskie eksperti (turpmāk - Eksperti) Projekta vidusposma zinātniskā pārskata konsolidētajā vērtējumā vai Projekta noslēguma zinātniskā pārskata konsolidētajā vērtējumā norāda, ka attiecīgais rezultāts neatbilst Projekta iesniegumam. Šādā gadījumā Projekta īstenotājs atmaksā Padomei Finansējuma daļu, kas izlietota attiecīgā rezultāta izstrādes, tulkošanas, korekcijas, noformēšanas un publicēšanas ietvaros, par atmaksas kārtību un termiņiem, vienojoties ar Padomi.

2.11. Pēc Padomes rakstveida pieprasījuma Projekta īstenotājs pilnībā vai daļēji atmaksā Finansējumu, par atmaksas kārtību un termiņiem, vienojoties ar Padomi, ja Projekta vidusposma zinātniskā pārskata konsolidētajā vērtējumā Eksperti ir snieguši vērtējumu “Neturpināt projektu” vai noslēguma zinātniskā pārskata konsolidētajā vērtējumā Eksperti ir snieguši vērtējumu “Projekta mērķis nav sasniegts”, norādot vienlaikus Projekta mērķa sasniegšanu procentuālā izteiksmē (turpmāk – Mērķa vērtējums), ņemot vērā šādus apsvērumus:

2.11.1. Projekta iesniegumā plānoto mērķu/uzdevumu (*goals/objectives*) izpilde (cik no uzstādītajiem mērķiem un/vai uzdevumiem ir sasniegti). Gadījumā, ja Projekta iesniegumā mērķi un uzdevumi izteikti ar citu nosaukumu, Eksperti vērtē vienības, kas pēc būtības atbilst vārdiem “mērķis” un “uzdevums”;

2.11.2. Projekta iesniegumā plānoto darba paku izpilde (cik darba pakas no kopējā skaita ir izpildītas);

2.11.3. Projekta iesniegumā plānoto rezultātu atbilstība (cik no plānotajiem rezultātiem atbilst Projekta tematikai).

2.12. Ja projekta vidusposma zinātniskā pārskata eksperta vērtējums ir “Projektu neturpināt” vai noslēguma zinātniskā pārskata ekspertu vērtējums ir “Mērķis nav sasniegts”, Padome aprēķina atmaksājamo Finansējuma daļu no projekta vidusposmā vai noslēgumā izlietotā Finansējuma apjoma šādi:

2.12.1. ja Mērķa vērtējums procentuālā izteiksmē ir 60% līdz 65%, piemēro vienotu likmi 5 % apmērā;

2.12.2. ja Mērķa vērtējums procentuālā izteiksmē ir 50% līdz 59%, piemēro vienotu likmi 10 % apmērā;

2.12.3. ja Mērķa vērtējums procentuālā izteiksmē ir zem 50%, piemēro vienotu likmi 25 % apmērā.

2.13. Ja Padome pieņem lēmumu par Projekta izbeigšanu Projekta īstenotāja MK noteikumu Nr. 725 39. punktā minētā brīdinājuma neizpildes gadījumā, Projekta īstenotājs atmaksā saņemtā Finansējuma daļu, attiecībā par kuru nav iesniegti finanšu pārskati (par periodu līdz lēmuma par Projekta izbeigšanu pieņemšanas dienai). Gadījumā, ja Projektu izbeidz pirms vidusposma finanšu pārskata iesniegšanas, Projekta īstenotājs iesniedz Padomei informāciju un to apliecinošu dokumentāciju, par līdz Projekta izbeigšanai sasniegtiem Projekta rezultātiem.

2.14. Ja Padome MK noteikumu Nr. 725 48.2. apakšpunktā noteiktā kārtībā konstatē, ka Finansējums izlietots neatbilstoši Līgumā noteiktajam Projekta mērķim vai uzdevumiem vai atsevišķā budžeta finansēšanas klasifikācijas kodā noteiktā izdevumu summa pārsniegta vairāk nekā par 30 procentiem vai konstatē citas finanšu pārskata neatbilstības, Projekta īstenotājs atmaksā lēmumā par Projekta izbeigšanu norādīto neatbilstoši izlietotu Finansējumu (tā daļu) mēneša laikā no šī lēmuma spēkā stāšanās dienas, vai šajā apakšpunktā minētā termiņa laikā vienojoties ar Padomi par neatbilstoši izlietota Finansējuma daļas atmaksu.

2.15. Ja Projektu izbeidz pēc Projekta īstenotāja MK noteikumu Nr. 725 57. punktā minētā lēmuma neturpināt Projekta īstenošanu pieņemšanas, Projekta īstenotājam ir pienākums mēneša laikā no šī lēmuma spēkā stāšanās dienas atmaksāt Padomei visu saņemto Finansējumu.

**3. Darba nodošanas un pieņemšanas kārtība**

3.1. Projekta īstenotājs, lai izpildītu MK noteikumu Nr. 725 38. punktā noteikto, saskaņā ar Konkursa nolikuma 49. līdz 55. punktos noteikto aizpilda, apstiprina un iesniedz Padomei ar Informācijas sistēmas starpniecību:

3.1.1. Finanšu pārskatu – 1 (viena) mēneša laikā no saimnieciskā gada sākuma par iepriekšējo saimniecisko gadu (saimnieciskais gads sākas 1. janvārī un beidzas 31. decembrī);

3.1.2. Projekta vidusposma zinātnisko pārskatu – 1 (viena) mēneša laikā no Projekta īstenošanas 18. (astoņpadsmitā) mēneša noslēguma (turpmāk - Projekta īstenošanas (vidusposma) termiņš) (Līguma 8. pielikums “Projekta vidusposma/noslēguma zinātniskā pārskata veidlapa”);

3.1.3. Projekta noslēguma zinātnisko pārskatu - 1 (viena) mēneša laikā no Projekta īstenošanas pabeigšanas dienas (Līguma 8. pielikums “Projekta vidusposma/noslēguma zinātniskā pārskata veidlapa”).

3.2. Iesniedzot Informācijas sistēmā Projekta vidusposma zinātnisko pārskatu vai Projekta noslēguma zinātnisko pārskatu, Projekta īstenotājs iesniedz vienlaikus arī:

a) aizpildītu Līguma 9. pielikumu “Rezultātu saraksts”;

b) ja Projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta īstenotājs iesniedz arī izdevēja apliecinājumu par pieņemšanu vai apstiprināšanu publicēšanai;

c) ja Projekta rezultāti nav pieejami tīmeklī, Projekta īstenotājs nodrošina to pieejamību Padomei laikā, kad tiek iesniegts Projekta rezultātu saraksts.

3.3. Projekta iesniegumā noteikto mērķu un uzdevumu izpilde pilnā apjomā ir pabeigta dienā, kurā Padome bez iebildumiem ir parakstījusi Projekta īstenotāja sagatavoto un parakstīto Līguma 7. pielikumā pievienoto pieņemšanas – nodošanas aktu, kura neatņemama sastāvdaļa ir Līguma 9. pielikums ”Rezultātu saraksts” .

3.4. Projekta īstenošanas termiņu, pamatojoties uz MK noteikumu Nr. 725 5. punktu, var pagarināt līdz vienam kalendārajam gadam rezultātu nostiprināšanai bez papildu finansējuma piešķiršanas, iesniedzot par to Padomē motivētu iesniegumu un Līguma 10. pielikumu “Rezultātu nostiprināšanas plāns” ne vēlāk kā 3 kalendāros mēnešus pirms Projekta īstenošanas termiņa beigām. Ja Padome ir pieņēmusi lēmumu par Projekta īstenošanas termiņa pagarināšanu, tad 1 (viena) mēneša laikā no Projekta īstenošanas termiņa pagarinājuma beigām Projekta īstenotājs iesniedz Padomei Informācijas sistēmā Projekta noslēguma zinātnisko pārskatu, vienlaikus pievienojot arī aizpildītu Līguma 9. pielikumu “Rezultātu saraksts”.

3.5. Projekta īstenotājs 1 (viena) mēneša laikā no Projekta īstenošanas (vidusposma) termiņa un Projekta īstenošanas termiņa beigām iesniedz Padomei aizpildītu Līguma 11. pielikumu “Zinātniskās grupas saraksts”, vienlaikus aizpildot šajā pielikumā ievietoto Excel tabulu par visu Projektā faktiski nodarbināto zinātniskās grupas locekļu nostrādāto stundu skaitu katrā Projekta īstenošanas mēnesī, ņemot vērā attiecīgo Projekta īstenošanas stadiju (vidusposmā – no 1. līdz 18. mēnesim (ieskaitot), noslēgumā – no 19. līdz 36. mēnesim (ieskaitot)).

**4. Pušu tiesības, pienākumi un atbildība**

4.1. Projekta īstenotājs un Projekta vadītājs īsteno Projektu, pamatojoties uz MK noteikumiem Nr. 725, saskaņā ar Līgumu un atbilstoši Konkursa nolikuma noteikumiem un ir atbildīgi par Finansējuma izmantošanu noteikto Projekta mērķu un uzdevumu izpildei pilnā apjomā un noteikta termiņā.

4.2. Īstenojot Projektu sadarbībā ar Projekta sadarbības partneri (ja tāds ir) saskaņā ar Sadarbības līgumu, Projekta īstenotājs uzņemas pilnu atbildību par Projekta īstenošanu un Sadarbības līgumā paredzēto Projekta sadarbības partnera saistību izpildi pilnā apjomā.

4.3. Projekta īstenotājam un Projekta vadītājam ir pienākums sniegt Padomei patiesu informāciju visā ar Projekta īstenošanu saistītajā dokumentācijā.

4.4. Projekta īstenotājam un Projekta vadītājam Projekta īstenošanas laikā ir šādi pienākumi:

4.4.1. veikt Projekta īstenošanu saskaņā ar Projekta iesniegumā norādīto, ievērojot Latvijas Republikā spēkā esošos normatīvos aktus, Konkursa nolikumu un Līgumu;

4.4.2. izmantot Finansējumu Projekta īstenošanai atbilstoši Projekta iesniegumā norādītajam;

4.4.3. informēt Padomi par jebkurām esošām vai nākotnē iespējamām paredzamām izmaiņām Projekta īstenošanā, Finansējuma izmantošanā un Līguma izpildē, iesniedzot iesniegumu ne vēlāk kā 2 (divu) nedēļu laikā no attiecīgas informācijas saņemšanas dienas;

4.4.4. pēc Padomes rakstiska pieprasījuma sniegt visu nepieciešamo informāciju par Projekta īstenošanas gaitu, Finansējuma izmantošanu un Projekta iesniegumā plānotā izpildi.

4.5. Projekta īstenotājs un Projekta vadītājs ar Finansējumu apmaksātajās publicēšanas un Projekta rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informācijas sniegšanu par Finansējuma avotu, norādot Projekta nosaukumu, kā arī Projekta numuru un fundamentālo un lietišķo pētījumu projektu logo, kas pieejams Padomes tīmekļvietnē <https://lzp.gov.lv>. Ar Padomes direktora 2021. gada 14. aprīļa rīkojumu Nr. 13 apstiprinātās Vadlīnijas FLPP un VPP projektu ietvaros īstenotajām publicēšanās aktivitātēm ir pieejamas Padomes tīmekļvietnē[[2]](#footnote-3).

4.6. Projekta īstenotājs ir atbildīgs par Projekta īstenošanas materiāltehnisko un saimniecisko nodrošinājumu, Finansējuma izlietošanas uzskaiti, Projekta izpildes dokumentācijas noformēšanu un iesniegšanu Padomei Līgumā un Latvijas Republikas normatīvajos aktos noteiktajā kārtībā. Projekta īstenotājs un sadarbības partneris (ja tāds ir) izstrādā un apstiprina iekšēju kārtību par Projekta netiešo izmaksu izlietojumu un kontroli, iesniedzot to Padomei elektroniski pirms Līguma noslēgšanas.

4.7. Ja Projekta īstenotājs nepilda Līgumā noteiktās saistības, Padome aptur turpmāko Finansējuma izmaksu kā noteikts atbilstoši Finansēšanas kalendārajam plānam, iesniedzot Projekta īstenotājam motivētu Finansējuma turpināšanas apturēšanu, norādot termiņu un nosacījumus, kas Projekta īstenotājam izpildāmi Finansējuma saņemšanas turpināšanai. Ja nosacījumi nav izpildīti norādītajā termiņā, Padome pieņem lēmumu par Projekta izbeigšanu un veic turpmākas darbības, atbilstoši MK noteikumu Nr. 725 40.2. apakšpunktam.

4.8. Projekta īstenotājam ir pienākums iesniegt un uzrādīt Padomei vai tās pilnvarotām personām, tai skaitā Ekspertiem, kuri izvērtē Projekta vidusposma zinātnisko pārskatu un Projekta noslēguma zinātnisko pārskatu, revidentiem un Projekta sekretāram visu uz Projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un sadarbības partnera (ja attiecināms). Padome ir tiesīga jebkurā brīdī iepazīties ar Projekta īstenošanas gaitu un nosūtīt savas pilnvarotās personas uz Projekta īstenošanas vietām, ne vēlāk kā 5 (piecas) darbdienas, iepriekš informējot par to Projekta iesniedzēju Līguma 6.6. apakšpunktā minētā veidā.

4.9. Projekta īstenotājs apņemas 3 (trīs) gadu periodā pēc Projekta īstenošanas pabeigšanas dienas (Līguma 3.3. apakšpunkts) sniegt Padomei informāciju par Projektā iegūto zināšanu un rezultātu izplatību un ietekmi, kā arī Projekta izdevumu attaisnojošu dokumentāciju pēc Padomes pieprasījuma, kas iesniegts, Padomei izpildot normatīvajos aktos noteiktos pienākumus.

4.10. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Par nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Puses nevar vainot par ar Līgumu uzņemto saistību nepildīšanu, ja to izpildi kavē nepārvaramas varas (ārkārtējs) apstāklis, par kuru tiek atzīts notikums, kas atbilst šādiem nosacījumiem:

4.10.1. no kura nav iespējams izvairīties un kura sekas nav iespējams pārvarēt;

4.10.2. kuru Līguma slēgšanas brīdī nebija iespējams paredzēt;

4.10.3. kas nav radies Puses vai tās kontrolē esošas personas rīcības dēļ;

4.10.4. kas padara saistību izpildi ne tikai apgrūtinošu, bet neiespējamu.

4.11. Par nepārvaramas varas un ārkārtējiem apstākļiem katra Puse ziņo otrai Pusei rakstiski 10 (desmit) dienu laikā no informācijas par šo apstākļu iestāšanos saņemšanas dienas. Līguma saistību izpilde var tikt apturēta uz laiku, kādā pastāv minētie apstākļi. Ja nepārvaramas varas un ārkārtēji apstākļi turpinās ilgāk par 6 (sešiem) mēnešiem, Padome ir tiesīga pieņemt lēmumu par Līguma izbeigšanas termiņu un nosacījumiem, par to rakstveidā paziņojot Projekta īstenotājam. Ja Līguma izbeigšanu šajā punktā minētā gadījumā ierosina Projekta īstenotājs, Puses vienojas par Līguma izbeigšanas kārtību un sekām. Izbeidzot Līgumu, Puses veic savstarpēju norēķinu un attiecīgam Projektam piešķirtā Finansējuma pilnīgu vai daļēju atmaksu spēkā esošajos normatīvajos aktos noteiktā kārtībā un termiņos.

4.12. Projekta īstenotājs ir atbildīgs, ka Projekts, tajā skaitā arī atlīdzība projekta vadītajam, kurš vienlaikus ir arī tenūrprofesors, netiek un nav finansēts vai līdzfinansēts no citiem publiskajiem un privātajiem finansēšanas avotiem, tai skaitā ar Eiropas Savienības fondu un citu starptautisko finanšu instrumentu finansējumu, (turpmāk – citi finansēšanas avoti) un ka nepretendē saņemt dubulto finansējumu viena un tā paša projekta vai tā daļas īstenošanai. Padome veic darbības, lai pārliecinātos, ka Projekts nesaņem dubulto finansējumu, tai skaitā sadarbojoties ar citām institūcijām, kas finansē pētniecības projektus. Dubultā finansējuma riska konstatēšanas gadījumā, Padome sadarbībā ar citām institūcijām veic Projekta un no citiem finansēšanas avotiem finansēto pētniecības projektu salīdzinošo vērtēšanu. Dubultā finansējuma riska apstiprināšanās gadījumā Padome rakstveidā pieprasa un Projekta īstenotājam ir pienākums pilnībā vai daļēji atmaksāt Finansējumu Padomes noteiktajā apjomā, kārtībā un termiņā.

4.13. Lai novērstu dubultfinansējuma riska iestāšanos, gadījumā, ja Projekta īstenošanā kā zinātniskās grupas loceklis ir iesaistīts tenūrprofesors (Konkursa nolikuma 12. punkts), Projekta īstenotājs pēc attiecīga Padomes pieprasījuma Padomei iesniedz ar Projekta īstenošanā iesaistīto tenūrprofesoru noslēgtu tenūras līgumu, ar ko noteikti tenūrprofesora darba uzdevumi/pienākumi līgumu un samaksa atbilstoši šim līgumam, un nostrādātā darba laika uzskaites lapu vai citu dokumentu, kurā uzskaitīta attiecīgā tenūrprofesora faktiskā slodze Projektā, tenūrprofesora kā Projekta vadītāja vai cita zinātniskās grupas locekļa uzdevumus/pienākumus izpildes ietvaros.

**5. Intelektuālā īpašuma tiesības**

5.1. Projekta īstenošanā radītā intelektuālā īpašuma jautājumus risina atbilstoši Latvijas Republikā spēkā esošajiem normatīvajiem aktiem. Zināšanu un tehnoloģijas pārneses darbības īsteno atbilstoši MK noteikumu Nr. 725 2.9.4. apakšpunktam.

5.2. Projekta īstenotājam atbilstoši Zinātniskās darbības likuma 9. pantā noteiktajam ir pienākums nodrošināt informācijas par pētījumu un iegūto rezultātu vispārēju pieejamību.

**6. Noslēguma jautājumi**

6.1. Līgums stājas spēkā no Pušu parakstīšanas dienas un ir spēkā līdz saistību galīgai izpildei vai līdz brīdim, kad Padome MK noteikumos Nr. 725 noteiktajos gadījumos vienpusēji izbeidz Līgumu, vai kad Padome un/vai Projekta īstenotājs saskaņā ar Līgumu paziņo par tā izbeigšanu saistībā ar nepārvaramas varas apstākļu iestāšanos.

6.2. Līguma pielikumi ir Līguma neatņemamas sastāvdaļas.

6.3. Puses apliecina, ka gadījumos, kad Līguma izpildē tiks apstrādāti personas dati (turpmāk – apstrāde), to apstrādē Puses ievēros spēkā esoša fizisko personu datu aizsardzības tiesiskā regulējuma prasības, tajā skaitā tikai nolūkā, kas saistīts ar Līguma saistību izpildi. Līgumā minēto personu dati tiks apstrādāti tikai ar Projekta īstenošanu nepieciešamajām darbībām tā īstenošanas laikā un pēc tam monitoringa vajadzībām. Apstrādi veiks Padome, tādā apjomā, cik tas nepieciešams, lai nodrošinātu Projekta īstenošanu un Līguma izpildi. Ja Padome veic ar Projekta īstenošanu tieši nesaistītu pārējo Pušu datu apstrādi, Puses paraksta vienošanos par apstrādi, kurā norāda apstrādes priekšmetu, tiesisko pamatu, nolūku, ilgumu, datu subjektu kategorijas, apstrādes veidus, Pušu pienākumus un tiesības u.c. nepieciešamos jautājumus, un ko pievieno Līgumam kā pielikumu.

6.4. Jebkuras domstarpības un strīdus, kas varētu rasties starp Pusēm Līguma izpildes gaitā, Puses risina savstarpēju sarunu ceļā, protokolējot tās. Ja 2 (divu) nedēļu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

6.5. Līguma grozījumus un papildinājumus Puses noformē rakstveidā, kas ar to abpusēju parakstīšanas dienu kļūst par Līguma neatņemamām sastāvdaļām.

6.6. Saziņu Līguma izpildes gaitā Puses veic Paziņošanas likumā noteiktā kārtībā, izmantojot Līguma rekvizītu daļā norādītas saziņas adreses, ja Līgumā nav noteikts citādi.

6.7. Līgums sastādīts uz 9 (deviņām) lapām, ar 12 (divpadsmit) pielikumiem:

1. Pielikums “Projekta iesniegums”;

2. Pielikums “Projekta rezultātu vērtības aprēķins procentos no projekta kopējām izmaksām”;

3. Pielikums “Projekta zinātniskās un sociālās ietekmes kopsavilkums”;

4. Pielikums “Fundamentālo un lietišķo pētījumu projekta izmaiņas projekta budžetā (līdz 20%)”;

5. Pielikums “Fundamentālo un lietišķo pētījumu projekta “Vienošanās par grozījumiem projekta budžetā (pārsniedzot 20% līdz 30% (ieskaitot));

6. Pielikums “Fundamentālo un lietišķo pētījumu projekta izmaiņas zinātniskajā grupā (pārsniedzot 50%)”;

7. Pielikums “Pieņemšanas un nodošanas akts par fundamentālo un lietišķo pētījumu projekta uzdevumu izpildi”;

8. Pielikums “Projekta vidusposma/noslēguma zinātniskā pārskata veidlapa”;

9. Pielikums “Rezultātu saraksts”;

10. Pielikums “Rezultātu nostiprināšanas plāns”;

11. Pielikums “Zinātniskās grupas saraksts”.

12. Pielikums ”Finansēšanas kalendārais plāns”.

**7. Padomes, Projekta īstenotāja, Projekta vadītāja rekvizīti**

|  |  |
| --- | --- |
| Padomes adrese un rekvizīti:**Latvijas Zinātnes Padome**Reģ. Nr.: 90000048222Juridiskā adrese: Smilšu iela 8, Rīga, LV-1050e-pasta adrese: pasts@lzp.gov.lvVALSTS KASEKonta Nr.: LV50TREL215017202800B | Projekta īstenotāja adrese un rekvizīti: *[Zinātniskā institūcija]*Reģ. Nr. Juridiskā adrese: e-pasta adrese: VALSTS KASEKonta Nr. Projekta vadītāja informācija:Tālruņa Nr.E-pasta adrese |

|  |  |  |
| --- | --- | --- |
| PADOME\_\_\_\_\_\_\_\_\_\_\_\_\_ |  | PROJEKTA ĪSTENOTĀJS*(Zinātniskā institūcija)*\_\_\_\_\_\_\_\_\_\_\_\_\_PROJEKTA VADĪTĀJS\_\_\_\_\_\_\_\_\_\_\_\_\_ |

1. Sīkāka informācija par *FAIR* principiem atrodama “Latvijas atvērtās zinātnes stratēģijā 2021.-2027. gadam” (<https://www.izm.gov.lv/lv/media/17069/download>). Ministru kabineta 01.03.2022. sēdes protokola lēmums Nr. 12/31.§ <https://tapportals.mk.gov.lv/meetings/protocols/bc243829-e155-46ec-9f94-d0bf9fd202be> [↑](#footnote-ref-2)
2. <https://www.lzp.gov.lv/lv/media/25/download?attachment>; [↑](#footnote-ref-3)